รักวุ่นป่วนใจ นินจาสาวสึบากิ
ตัวละคร > หมู่บ้านอากาเนะ > กลุ่มจอ

กลุ่มของตัวละครหลัก ตอนแรกมีสมาชิก 3 คน คือ สึบากิ ซาซังกะ และอาซางาโอะ ในภายหลังรินโดย้ายเข้ามา จึงทำให้เป็นกลุ่มเดียวของหมู่บ้านอากาเนะที่มีสมาชิก 4 คน
วันเกิด : 1 เมษายน / ส่วนสูง : 155 ซม. / วิชาที่ถนัด : ทุกอย่าง / สิ่งที่ชอบ : เด็กดี / สิ่งที่เกลียด : เด็กไม่ดี
ตัวละครเอกของเรื่อง นักเรียนระดับสูง หัวหน้ากลุ่มจอ เส้นผมด้านหน้าปัดไปทางขวา ส่วนเส้นผมด้านหลังมัดรวมกัน ปกติจะพูดด้วยภาษาสุภาพ เป็นเพื่อนสนิทกับโมกุเร็ง ส่วนเบนิซูโมโมะนั้นเป็นทั้งเพื่อนสนิทและคู่แข่ง
นิสัยเป็นคนจริงจัง ถนัดวิชานินจาทุกอย่าง ฮานะไว้วางใจเธอมาก ทำให้เธอเป็นเหมือนหัวหน้าของเด็กทั้งหมู่บ้านอากาเนะ เธออยากรู้เรื่องเกี่ยวกับผู้ชายขึ้นมา จึงรู้สึกขัดแย้งในใจ ทุกครั้งที่ได้อยู่กับรินโดสองคน เธอจะถามเรื่องเกี่ยวกับผู้ชายเสมอ และเมื่อนึกถึงเรื่องผู้ชาย เธอจะใช้วิชานินจาได้ไม่คล่องแคล่วเท่าปกติ
เวลาโกรธ ท่าทีของเธอจะน่ากลัวแบบพลิกหน้ามือเป็นหลังมือ โดยเฉพาะกับ "เด็กไม่ดี" นั้นเธอจะปราศจากความปรานีโดยสิ้นเชิง แม้แต่คนที่จิตใจเข้มแข็งอย่างเบนิซูโมโมะกับโมกุเร็นก็ยังหวาดหวั่น
วันเกิด : 7 พฤศจิกายน / ส่วนสูง : 133 ซม. / วิชาที่ถนัด : พ่นไฟ / สิ่งที่ชอบ : ท่านพี่ / สิ่งที่เกลียด : คนที่ทำตัวสนิทสนมกับท่านพี่
นักเรียนระดับต่ำ ในสมัยเด็กเข้ากับคนยาก ช่วงแรกจึงไม่สนิทกับเพื่อน ๆ นินจา แต่กลับแกล้งคนอื่นจนถูกเกลียด แต่ตอนแบ่งกลุ่ม สึบากิบอกว่าชอบเธอ เธอจึงชอบสึบากิขึ้นมาและเรียกสึบากิว่าท่านพี่ เธอติดสึบากิมาก (เมื่อได้เจอหน้ามักโผเข้ากอด) และถ้าสึบากิไม่สนใจก็จะอารมณ์เสีย ถ้ามีคนอื่นมาทำตัวสนิทสนมกับสึบากิ เธอก็จะหึง ในแง่ดีนั้น เธอสังเกตท่าทีของสึบากิได้โดยละเอียดกว่าคนอื่น ถ้ามีอะไรผิดปกติก็จะสังเกตเห็นได้เร็ว เธอทะเลาะกับอาซางาโอะบ่อย แต่ที่จริงแล้วสนิทกันมาก
เธอเก่งเป็นอันดับต้น ๆ ในหมู่นักเรียนระดับต่ำ แต่ถือว่าเป็นเด็กเจ้าปัญหาคนหนึ่งในชั้นเรียน และถูกอาจารย์โคโนฮะโกรธเป็นอันดับหนึ่งด้วย
วันเกิด : 25 กรกฎาคม / ส่วนสูง : 170 ซม. / วิชาที่ถนัด : ไม่มี / สิ่งที่ชอบ : ของกิน / สิ่งที่เกลียด : ความหิว
นักเรียนระดับต่ำ ผิวสีแทนอ่อน ในฐานะนักเรียนระดับต่ำแล้วถือว่าโตกว่าคนอื่นมากในหลาย ๆ ความหมาย เธอไม่มีวิชาที่ถนัด เคยจะแปลงร่างเป็นชาย แต่กลับกลายเป็นปลา แต่ก็มีเรี่ยวแรงมาก ถึงขั้นเอาตัวรอดจากโดกุดามิได้ นอกจากนั้นยังเป็นนักกินตัวยงผู้เคยชนะการแข่งกินจุประจำหมู่บ้าน เมื่อเห็นอาหารจะฝืนใจไม่ได้ แม้เป็นกับดักก็กระโจนเข้าใส่ และเมื่อง่วงก็จะหลับอยู่บ่อยครั้ง ทว่าในบางครั้งเธอก็อ่านสถานการณ์ได้ดีเกินคาด เธอทะเลาะกับซาซังกะบ่อย แต่ที่จริงแล้วสนิทกันมาก
เธอเป็นเด็กเจ้าปัญหาคนหนึ่งในชั้นเรียน และถูกอาจารย์โคโนฮะโกรธเป็นอันดับสาม แต่หลายเรื่องมีต้นเหตุจากซาซังกะ และหลายครั้งเธอก็พยายามจะห้ามซาซังกะก่อเรื่อง ถ้าไม่นับจุดอ่อนเรื่องกินกับเรื่องนอน เธอก็เป็นคนซื่อสัตย์และใจดีมาก ๆ คนหนึ่ง
วันเกิด : 3 กันยายน / ส่วนสูง : 147 ซม. / วิชาที่ถนัด : อัญเชิญ / สิ่งที่ชอบ : หน้ากาก / สิ่งที่เกลียด : เวลาที่มีธุระยุ่ง
นักเรียนระดับสูง เดิมทีอาศัยอยู่ในหมู่บ้านที่มีผู้ชาย จากนั้นจึงย้ายมายังหมู่บ้านอากาเนะ ที่หมู่บ้านเดิม เธอถูกเลี้ยงดูมาแบบเด็กชาย จึงเรียกตัวเองว่า "ผม" แต่ผู้ใหญ่ในหมู่บ้านเปลี่ยนใจและต้องการเลี้ยงดูเธอแบบเด็กหญิง จึงให้เธอย้ายหมู่บ้าน ในตอนแรกวิธีพูดของเธอทำให้ถูกเข้าใจผิดว่าเป็นผู้ชาย แต่สึบากิก็ช่วยอธิบายให้เด็ก ๆ ในหมู่บ้านอากาเนะฟังว่าเธอเคยร่างกายอ่อนแอ ผู้ใหญ่จึงอยากให้เธอเติบโตอย่างแข็งแรงและเลี้ยงเธอแบบเด็กชาย เธอตื่นคนและขี้อาย จึงใส่หน้ากากสุนัขจิ้งจอกอยู่เสมอ แต่ในภายหลังเธอก็พัฒนาตัวเองในจุดนั้นและถอดหน้ากากได้ เธอขนตายาวและน่ารัก วิชานินจาที่ถนัด คือ การอัญเชิญคนอื่นให้ปรากฏตัวได้ทันที
ในอนิเมะ เมื่อเธอเคลื่อนย้ายร่างในชั่วพริบตาจะไม่มีควันเหมือนคนอื่น ๆ ในหมู่บ้านอากาเนะ (รวมถึงอาจารย์) แต่มีเพียงภาพติดตาเท่านั้น และวิชาที่เธอใช้ยังมีอีกหลายจุดที่ต่างกับเพื่อน ๆ ซึ่งอาจเป็นเพราะพื้นฐานของวิชาที่เธอเรียนมาจากอีกหมู่บ้านต่างกับวิชาของหมู่บ้านอากาเนะ
ฝีมือการตกปลาของเธอแย่อย่างยิ่ง แต่ก็เคยตกปลาตัวใหญ่ได้เพียงครั้งเดียว และฝีมือการวาดภาพก็แย่ไม่แพ้กัน
อย่างไรก็ดี เธอมีความสามารถในการทำนายดวงชะตาโดยใช้ไพ่ในระดับทายถูกร้อยละร้อย